**N Á R O D N Á R A D A S L O V E N S K E J R E P U B L I K Y**

VIII. volebné obdobie

Návrh

**ZÁKON**

z ...............2023,

# **ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

# Zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. 364/2019 Z. z., zákona č. 90/2020 Z. z., zákona č. 198/2020 Z. z., zákona č. 257/2020 Z. z., zákona č. 418/2020 Z. z., zákona č. 132/2021 Z. z., zákona č. 455/2021 Z. z., zákona č. 246/2022 Z. z. a zákona č. 429/2022 Z. z. sa mení a dopĺňa takto:

1. V § 1 ods. 9 sa na konci bodka nahrádza bodkočiarkou a pripájajú sa tieto slová: „to neplatí pre mladšie historické vozidlá.“.

2. V § 2 ods. 2 sa za písmeno i) vkladá písmeno j), ktoré znie:

„j) mladším historickým vozidlom vozidlo, ktoré

1. má preukaz mladšieho historického vozidla vydaný príslušným národným orgánom Medzinárodnej organizácie historických vozidiel FIVA,

2. bolo vyrobené pred viac ako 20 rokmi, ale nie viac ako 30 rokmi,

3. sa už nevyrába ako typ vozidla,

4. je historicky zachované, udržiavané v pôvodnom stave a neprešlo žiadnou podstatnou zmenou technických vlastností jeho hlavných súčastí,

5. sa obvykle používa vo voľnom čase,

6. je prihlásené v evidencii vozidiel. a

7. po dosiahnutí veku 30 rokov má nárok na preukaz historického vozidla podľa písmena i),“.

Doterajšie písmená j) až ae) sa označujú ako písmená k) až ab).

3. V § 136 ods. 2 písm. a) sa za bod 48a vkladá nový bod 48b, ktorý znie:

„48b. vydávania preukazu mladšieho historického vozidla príslušným národným orgánom Medzinárodnej organizácie historických vozidiel FIVA, ktoré určuje Medzinárodná organizácia historických vozidiel FIVA [§ 2 ods. 2 písm. j)],

Doterajší bod 48b sa označuje ako bod 48c.

4. V § 136 ods. 2 písm. a) v bode 48c sa slová „[§ 2 ods. 2 písm. j)]“ nahrádzajú slovami „[§ 2 ods. 2 písm. k)]“.

**Čl. II**

Tento zákon nadobúda účinnosť dňom vyhlásenia.